《新得荔枝一盘即夕邀客食之 其一》
清代·胡承珙

山雨频催梅子熟，海风新送荔枝香。试看神女肌如雪，休问麻姑鬓欲霜。

穷发加餐聊自慰，攒眉劝客且须尝。天涯岂易逢尤物，未害风流在瘴乡。

作者简介：（1776—1832）清安徽泾县人，字景孟，号墨庄。嘉庆十年进士。累官台湾兵备道。究心经学，著意在《毛诗》，广證博考以求本义，成《毛诗后笺》。另有《尔雅古义》、《仪礼古今文疏义》、《求是堂诗文集》等。